इज़राइल के राष्ट्रपति

इज़राइल के राष्ट्रपति  इज़राइल देश के राष्ट्रप्रमुख है। ये पद काफी हद तक एक औपचारिक पद होता है क्योंकी कार्यकारी शक्ति प्रभावी ढंग से इज़राइल के प्रधानमन्त्री के पास होती है। वर्तमान राष्ट्रपति रेवेन रिवलिन २४ जुलाई २०१४ से पदस्त हैं। राष्ट्रपतियों को इज़राइल की विधायिका कनेसेट द्वारा सात साल की अवधि के लिए चुना जाता है और वे एक ही बार नियुक्त हो सकते हैं।

पात्रता, शक्तियां और जिम्मेदारियां 
इज़राइल का कोई लिखीत संविधान नहीं है, पर कई बुनियादी कानून है जो संविधान का दर्जा पाते है। १९६४ के बने राष्ट्रपति के बुनियादी कानून में राष्ट्रपति की पात्रता, शक्तियां और जिम्मेदारियां वर्णित है। राष्ट्रपति इज़राइल के राष्ट्रप्रमुख होते हैं और वे इज़राइल के नागरिक होने चाहिए जो इज़राइल में हि निवास कर रहे हो। उनका चुनाव कनेसेट करती है और उनका कार्यकाल सात सालोंतक सिमीत होता है। किसी पदग्राही राष्ट्रपति के कार्यकाल समाप्त होते समय ९० दिनोंके पहले या कार्य्काल समाप्त होते ज्यादातर ३० दिनोंके बाद अगले राष्ट्रपति का चुनाव हो जाना चहिए। किसी आपदा में अगर राष्ट्रपति का कार्यालय खाली हो जाता है तो चुनाव ४५ दिनों में हो जाना चाहिए।

राष्ट्रपति इज़राइल के सभी कानूनोंपर हस्ताक्षर करते हैं सिवाय उनके जो राष्ट्रपति से संबंधीत हो। वे न्यायपालिका के न्यायाधिश नियुक्ती और बर्खासती में अपना कार्य करते हैं। उनके पास किसी अपराधी की सजा कम करने या बदलने के पर्याय उपलब्ध है।

सूची 
निम्नलिखित इज़राइल के राष्ट्रपति/राष्ट्रप्रमुख की सूची है:

अनंतिम स्टेट काउंसिल के अध्यक्ष (१९४८-१९४९) 
अनंतिम स्टेट काउंसिल की स्थापना मोत्ज़ेट ह-आम (अर्थ: लोगों की परिषद) के नाम से हुई थी। १४ मई १९४८ को इज़राइल की स्वतंत्रता के घोषणा के बाद १९४९ के राष्ट्रपति चुनाव तक इस अनंतिम स्टेट काउंसिल के अध्यक्ष राष्ट्रप्रमुख रहे। पहले राष्ट्रपति चुनावों के बाद काउंसिल के अध्यक्ष चेम वीज़मन ही इज़राइल के पहले राष्ट्रपति चुने गए।

इज़राइल के राष्ट्रपति (१९४९-वर्तमान) 
१६ फ़रवरी १९४९ को हुए इज़राइल के पहले राष्ट्रपति के चुनाव में कनेसेट से चेम वीज़मन को ८३ वोट मिले और विरोधी नेता जोसेफ क्लाउसनर को १५ वोट मिले। वीज़मन इस तरह इज़राइल के पहले राष्ट्रपति बने। १९ नवम्बर १९५१ को द्वितीय कनेसेट ने निर्विरोध वीज़मन को चुना। पर ९ नवम्बर १९५२ को राष्ट्रपति के पद पर कार्यरत रहते हुए वीज़मन की लम्बी रुग्णता से मृत्यु हो गई। वीज़मन के बाद दिसम्बर १९५२ में यित्झाक बेन-झ्वी राष्ट्रपति चुने गए। वे बाद में १९५७ और १९६२ में निर्विरोध फिर से राष्ट्रपति बने। १९६३ में बेन-झ्वी की मौत के बाद झल्मान शाझर इज़राइल के तिसरे राष्ट्रपति बने और १९६८ में फिर से निर्विरोध नियुक्त हुए। १९८३ में चुने चैम हेर्झॉग १९८८ में निर्विरोध चुने गए। एझेर वाइझमन जो १९९३ में राष्ट्रपति बने, फिर से १९९८ में भी चुने गए; पर ये पहले पदग्राही राष्ट्रपति हुए जो निर्विरोध नहीं जिते।
 

 † - पदस्त रहते मृत्यु हुई
 § - पद से इस्तीफा दिया

सन्दर्भ 

विभिन्न देशों के राष्ट्रपति